УПАТСТВО ЗА АПЛИЦИРАЊЕ

Јавен повик до мрежи на граѓански организации за доделување грантови

**Програма: „**Одржливо граѓанско општество: државно финансирање за граѓански организации“

**Проект:** „Саморегулација на граѓански организации “ 19 11 ДФГ 301

**Период на спроведувањето:** 2018–2021 г.

**Референтен број:** 124-1-2019

**Датум на објава на повикот:** 30 октомври 2019г.

**Краен рок за аплицирање**: 29 ноември (петок) 2019г., до 16 часот

**Забелешка**

Повикот за регрантирање во рамките на програмата „Одржливо граѓанско општество: државно финансирање за граѓански организации“ (во понатамошниот текст: Програмата) со период на спроведување од 2018 до 2021 г. поддржува три типови грантови:

1. Грантови за унапредување на внатрешните структури на управување;
2. Грантови за транспарентност;
3. Грантови за мрежи на граѓански организации за зајакнување и саморегулација.

Овој јавен повик за доделување грантови за граѓански организации се однесува на третиот тип грантови, односно грантови за мрежи на граѓански организации за зајакнување и саморегулација. [[1]](#footnote-1)

**Содржина**

[**1.** **ПОЗАДИНА НА ПОВИКОТ** 5](#_Toc23256053)

[**1.1. Контекст** 5](#_Toc23256054)

[**1.2. За програмата** 6](#_Toc23256055)

[**1.3. За повикот: цели и резултати** 7](#_Toc23256056)

[**1.4. Расположливи средства** 8](#_Toc23256057)

[**1.5. Кофинансирање** 9](#_Toc23256058)

[**2.** **КРИТЕРИУМИ ЗА ПОДОБНОСТ** 9](#_Toc23256059)

[**2.1. Кој може да аплицира** 9](#_Toc23256060)

[**2.2. Активности** 9](#_Toc23256061)

[**2.2.1. Подобни активности** 9](#_Toc23256062)

[**2.3. Трошоци** 11](#_Toc23256063)

[**3.** **АПЛИЦИРАЊЕ** 12](#_Toc23256064)

[**3.1. Потребни документи за аплицирање** 12](#_Toc23256065)

[**3.2. Краен рок и начин на поднесување** 13](#_Toc23256066)

[**3.3. Комплетирање на формуларот** 14](#_Toc23256067)

[**3.4. Поддршка во процесот** 14](#_Toc23256068)

[**3.5. Прелиминарна временска рамка** 15](#_Toc23256069)

[**4.** **ОЦЕНКА НА ПРЕДЛОГ-ПРОЕКТИТЕ** 15](#_Toc23256070)

[**4.1. Административна проверка** 16](#_Toc23256071)

[**4.2. Проверка за подобност** 16](#_Toc23256072)

[**4.3. Оценка за квалитет** 17](#_Toc23256073)

[5. **ПРИЛОЗИ** 18](#_Toc23256074)

**Листа на кратенки**

БЦСДН Балканска мрежа за развој на граѓанското општество

ЕУ Европска Унија

ЗЗФ Закон за здруженија и фондации

МЦМС Македонски центар за меѓународна соработка

ЦНВОС Центар за информирање, соработка и развој на граѓанските организации од

Словенија

# **ПОЗАДИНА НА ПОВИКОТ**

## **1.1. Контекст**

Граѓанското општество низ целиот свет игра важна улога во промовирањето на демократијата и развојот на човештвото. За да ја исполнат својата улога на лидери за развој, граѓанските организации треба да бидат вкоренети, одржливи и влијателни актери во општествените процеси на локално, на национално и на регионално ниво. Несомнено, одржливоста на граѓанскиот сектор е предуслов за напорите на организациите во обезбедувањето демократски и економски просперитет на земјата.

Граѓанските организации имаат за цел да обезбедат најдобра можна поддршка за своите корисници и другите заинтересирани страни. Бидејќи организациите сè почесто се вклучени во соработка со јавниот и со приватниот сектор, сè почесто од нив се очекува да покажат дека се способни да одговорат на поставените цели, но и дека практикуваат и промовираат позитивни вредности и воедно ефикасно управуваат со своите организации дури и во тешки и предизвикувачки околности. Воспоставување систем на добро управување, отчетност и транспарентност бара посветеност, планирање и инвестирање на одредени ресурси. За возврат, граѓанските организации кои работат отчетно, транспарентно и ја базираат својата работа на принципите за добро управување се очекува да бидат препознатливи, влијателни и успешно ја остваруваат својата мисија.

Дополнително, граѓанското општество е уште повлијатeлно доколку делува организирано и вмрежено за општи но и за специфични секторски прашања, а притоа практикува уредени меѓусебни односи и поддршка на организациите членки на соодветната мрежа. Согласно анализата „Мапирање на практики: ниво на отчетност на мрежите на граѓанските организации”[[2]](#footnote-2) мрежите во земјата се темелат на добри основи во практицирањето транспарентност и отчетност, споредено со меѓународните стандарди. Сепак, сите мрежи опфатени во студијата се согласуваат дека има потреба од воведување заедничка иницијатива за отчетност или кодекс. Ваквиот чекор би можел да ја зголеми легитимноста и одржливоста на нивните активности на подолг рок. Освен заедничка иницијатива за отчетност, поспецифично, мрежите би можеле да ги зајакнат капацитетите и практиката преку:

• Разгледување можност за воспоставување организациска структура (во рамките на неформалните мрежи) и јасно раздвојување на управните од извршните функции;

• Воспоставување соодветни политики кои ќе ја регулираат работата на мрежата (начин на донесување одлуки и сл.);

• Унапредување на капацитетот за информирање на јавноста за целокупното дејствување: кои се органите на управување и внатрешните акти и, секако, финансиските и наративните извештаи (дури и кога не станува збор за странски донации), како и за вклучување на засегнатите страни во работата на мрежите;

• Воспоставување систем за самооценување на својата работа и на квалитетот, како и пракса на мониторинг и евалуација;

• Воспоставување механизам за поднесување и реагирање на поплака/барање од страна на членките на мрежата;

• Воспоставување механизам за поднесување и реагирање на поплака/барање од страна на различните засегнати страни.

## **1.2. За програмата**

Програмата „Одржливо граѓанско општество: државно финансирање на граѓански организации“ ја спроведува Македонски центар за меѓународна соработка (МЦМС) со Балканската мрежа за развој на граѓанското општество (БЦСДН) и Центар за информирање, соработка и развој на граѓанските организации од Словенија (ЦНВОС) , во периодот од 2018 до 2021 г. Програмата е финансирана од Европската Унија (ЕУ). Програмата е во согласност со насоките на ЕУ за поддршка на граѓанското општество, видете повеќе на следниот линк: <https://ec.europa.eu/neighbourhood-enlargement/sites/near/files/pdf/civil_society/doc_guidelines_cs_support.pdf>

Општата цел е создавање овозможувачка околина која придонесува граѓанските организации да бидат независни и влијателни актери во општеството. Цел на програмата е ефективни, транспарентни и отчетни граѓански организации кои дејствуваат во поддржувачка финансиска околина.[[3]](#footnote-3)

## **1.3. За повикот: цели и резултати**

Целта на овој повик е да овозможи зајакнување на капацитети на мрежите на граѓанските организации за транспарентно и отчетно работење. Во своето работење мрежите на граѓанските организации се соочуваат со сè поголем притисок од страна на донаторите, членките и јавноста да покажат транспарентност и отчетност. Преку воведувањето на кодекси, внатрешни системи и процедури за добро управување, мрежите ќе обезбедат гаранција за своето работење кон своите донатори и крајни корисници. Дополнително, воспоставените внатрешни системи за добро управување ќе придонесат мрежите да бидат поефикасни и успешни во реализацијата на своите проекти и активности, како и да стекнат доверба кај пошироката јавност.

Поднесените предлог-проекти на мрежите на организациите во рамките на овој повик треба да придонесат за постигнување на некој или на сите од следните резултати:

1. Подобрена транспарентност и отчетност на мрежите на граѓанските организации преку креирање или подобрување на кодекси на однесување и нивно спроведување;
2. Регулирање на транспарентноста, отчетноста, одговорноста, партиципативниот и демократскиот начин на донесување одлуки во работата на мрежите на граѓанските организации и подобрена вклученост на членките во донесувањето на одлуки и нивно спроведување;
3. Подготовка и/или ревизија на кодекси, документи, правилници и системи за внатрешно управување.

Посакувани крајни продукти од повикот за регрантирање:

* воспоставени организациски структури кај мрежите во согласност со принципите на добро управување;
* донесени кодекси, документи и правилници за регулирање на внатрешните односи, вклучително и конфликтот на интереси кај мрежите;
* современи одредби во организациските документи за транспарентност и отчетност во работењето на мрежите;
* сертификација на воспоставените системи и практики за добро управување;
* развиен стратешки пристап во работата на мрежите врз основа на консултации со членките.

## **1.4. Расположливи средства**

Целокупниот износ на финансиски средства кој е на располагање во рамките на овој повик изнесува 22.000 евра.

Максималниот износ за кој може да се достави предлог-проект е 4.400 евра (270.600 МКД). Ќе се доделат најмалку 5 грантови.

БЦСДН го задржува правото да не подели дел или сите расположливи средства и истите да ги пренамени за идни повици.

Ќе бидат поддржани предлог-проекти кои траат минимум 6 месеци и максимум 9 месеци. Периодот на спроведување ќе биде прецизно договорен со потпишување на договорот за грант.

## **1.5. Кофинансирање**

За овој повик апликантите кои ќе поднесат предлог-проект треба да обезбедат кофинансирање од 10%. Грантот ќе покрие 90% од вкупните трошоци.

# **КРИТЕРИУМИ ЗА ПОДОБНОСТ**

## **2.1. Кој може да аплицира**

Апликанти може да бидат домашни мрежи на граѓански организации, регистрирани согласно Законот за здруженија и фондации (ЗЗФ) и домашни неформални мрежи на граѓански организации (апликант во овој случај е организацијата која е седиште или координатор на мрежата, или било која друга членка на мрежата доколку така се одлучи во рамките на мрежата), и кои се регистрирани или формирани најмалку една година пред објавата на повикот.

Еден апликант[[4]](#footnote-4) може да поднесе само еден предлог-проект во рамките на повикот. Целосната апликација се пишува на македонски јазик.

## **2.2. Активности**

### **2.2.1. Подобни активности**

Грантовите преку Програмата ќе бидат доделени за активности кои ќе придонесат за остварување на целта на повикот, односно за саморегулација и зајакнување на капацитетите на мрежите за граѓанските организации за нивно транспарентно и отчетно работење.

Активностите наведени подолу се само пример, и не се ограничувачки:

* корекција и приспособување на веќе постоечки документи за добро управување, како што се кодекс на однесување и внатрешни политики за мрежното управување, усогласување со актуелните законски прописи, правилници за работни односи, формати за извештаи, но и за подготвување нови;
* подготовка на стратешки планови во кои посебен фокус би имала саморегулацијата;
* надворешна ревизија на внатрешни стратешки документи за поставената мрежна структура;
* надворешна оценка за спроведување на постоечки кодекс на однесување;
* зајакнување на внатрешната кохезија на мрежата преку градење на капацитетите на вработените и членките согласно принципите за добро управување;
* работилници за подготовка на стратешки документи за подобрување на мрежната структура;
* подготовка на извештаи, веб страни и други материјали со кои ќе покаже поголема отвореност кон членките но и кон јавноста;
* обезбедување експертска поддршка за воведување систем за управување со квалитетот во мрежите, како на пример ИС0 9001 и негова стандардизација (доколку е применливо);
* скроени обуки, менторство и водење за потребите на мрежата, а во функција на активностите наведени погоре.

Апликантите не треба да се фокусираат само на еден тип активности. Активностите предвидени во предлог-проектите треба да бидат акции кои укажуваат на кохерентен комплет на активности со јасно определени цели и планирани резултати. Соодветни активности кои не се споменати погоре, но се јасно поврзани со целта и резултатите на повикот, ќе бидат земени предвид. Проектниот тим на БЦСДН по потреба ќе работи со апликантите за подобрување и усогласување на предлог-проектните активности со Програмата.

|  |
| --- |
| **Напомена 1**  За апликантите[[5]](#footnote-5) кои ќе бидат корисници на грантови се препорачува да се вклучат и во други активности кои се дел од програмата како целина, како на пример:   * Да земат учество во заеднички настани за промоција на грантистите; * Да земат учество во серија обуки наменети за јакнење на капацитетите и знаењата; * Да земат учество во настани за вмрежување, конференции и работилници; * Доколку е потребно, да бидат менторски водени за време на спроведувањето на предлог-проектите. |

## **2.3. Трошоци**

Во рамките на овој повик вообичаените оперативни трошоци ќе бидат подобни, вклучително:

* трошоци за бруто-плата за персоналот вклучен во реализирањето на предлог-проектите;
* патни трошоци поврзани со активностите во проектот;
* директни трошоци настанати за време на фазата на спроведување на предлог-предложените активности (вклучително и трошоци за надворешни лица/експерти од кои ќе се побара стручна поддршка);
* канцелариски трошоци кои се релевантни за предложените активности.

Во рамките на овој повик нема да се сметаат за подобни следните трошоци:

* трошоците кои се финансирани од друга програма и донатор;
* предлог-активности кои предвидуваат лична заработка и корист;
* за купување возила и мебел;
* за купување или реновирање недвижнини;
* за давање кредити на трети лица;
* за загуби при размена на валути;
* за финансирање политички партии и избори;
* за ретроспективно финансирање;
* за финансирање на трети лица и долгови и давачки за подмирување долгови;
* за активности надвор од земјата (студиски посети, итн.);
* за организирање на настан, на пример конференција, ако конференцијата е единствена активност во проектот.

# **АПЛИЦИРАЊЕ**

## **3.1. Потребни документи за аплицирање**

Апликацијата за овој повик треба да ги содржи уредно пополнети следните документи:

* Формулар за аплицирање кој се состои од следните делови: општи податоци, информации за апликантот, кратко резиме на проектот, предлог-проект, изјава на апликантот и листа на проверка ([преземи го формуларот тука](http://www.mcms.mk/images/oglasi/formular-za-apliciranje-dfg.docx));
* Буџет ([преземи го форматот за буџет тука](http://www.mcms.mk/images/oglasi/prilog-2-budzet-dfg.xlsx));
* За регистрирани мрежи: копија од тековната состојба не постара од 6 месеци;
* За нерегистрираните мрежи: копија од основачки акти како записник од основање и/или изјава за основање. Доколку апликант е било која членка на мрежата, а не седиштето или координаторот, треба да се достави и согласност од сите членки или одлука за аплицирање од управните органи на мрежата;
* Копии од наративен и финансиски извештај од 2018 година.

|  |
| --- |
| **Додадена вредност**  Како додадена вредност на апликацијата, апликантите се повикуваат да достават и пишани документи и/или правилници за уредување на раководството во мрежата (поделба на органите, правила за раководење со човечки ресурси, правила за финансиско раководење, и сл.) и/или кодекс на однесување/етички кодекс (доколку постои). |

## **3.2. Краен рок и начин на поднесување**

Рокот за поднесување на апликацијата е **29 ноември 2019** г. најдоцна до 16 часот. Апликациите доставени по овој рок нема да бидат разгледувани. Апликациите може да се достават по пошта исклучиво со препорачано писмо, по курир или лично на рака на следната адреса:

|  |
| --- |
| **Балканска мрежа за развој на граѓанско општество**  **Улица Македонија 43-1/9,**  **1000, Скопје**  **(види ја локацијата на** [**мапа**](https://www.google.com/maps/place/BCSDN+-+Balkan+Civil+Society+Development+Network/@41.9947601,21.4285582,17z/data=!3m1!4b1!4m5!3m4!1s0x1354144a4118fdbf:0xd7b0e6a0e48a303d!8m2!3d41.9947601!4d21.4307469)**)** |

Апликациите мора да бидат доставени во еден запечатен плик со истакнати:

* Име на мрежата:
* Адреса на мрежата или адреса на седиштето на мрежата:
* Референтен број на повикот: 124-1-2019
* Зборовите: „ДА НЕ СЕ ОТВОРА ПРЕД СЕСИЈАТА ЗА ОТВОРАЊЕ“

Запечатениот плик треба да содржи:

* Една апликација во оригинал со сите придружни документи (види во делот 3.1.);
* Електронска верзија на апликацијата на CD или на USB во верзија Word којашто мора да биде идентична со печатената верзија.

За апликациите кои ќе бидат доставени лично и преку курир приемот ќе биде евидентиран од вработените во БЦСДН со соодветна потврда со датум и време на приемот. Датумот и часот на препорачаното писмо ќе се сметаат за релевантен доказ за поднесување во зададениот рок. Апликациите примени по електронски пат (е-пошта) нема да бидат разгледувани.

## **3.3. Комплетирање на формуларот**

Сите делови на формуларот мора да бидат комплетирани. Формуларот мора да биде пополнет на компјутер. Формуларот кој ќе биде пополнет рачно нема да се земе предвид. За време на пополнувањето на формуларот користете македонска поддршка. Внимавајте да не ги бришете насоките и коментарите во формуларот. Внимавајте да ја почитувате бараната должина на текстот за секој дел од формуларот, насоките се дадени во самиот формулар. Користете фонт „Ariel“ со големина 11. Се препорачува формуларот да го печатите двострано.

## **3.4. Поддршка во процесот**

Доколку имате дополнителни прашања во врска со повикот, истите може да се достават на [executiveoffice@balkancsd.net](mailto:executiveoffice@balkancsd.net) со назнака: Референтен број 124-1-2019 најдоцна до 25 ноември 2019 г. Поставените прашања и одговорите ќе бидат достапни на веб страните: [www.balkancsd.net](http://www.balkancsd.net) и [www.otcetnigo.mk](http://www.otcetnigo.mk).

Дополнително ќе се организира една информативна сесија на 6 ноември (среда) 2019 г. од 11 до 13 часот во просториите на МЦМС (ул. Никола Парапунов 41А, 1000 Скопје). Ве молиме задолжително да го најавите своето присуство за информативната сесија најдоцна до 5 ноември (вторник) 2019 г. на [executiveoffice@balkancsd.net](mailto:executiveoffice@balkancsd.net).

Се поттикнуваат апликантите и организациите ажурно да ја следат веб и фејсбук-страницата на БЦСДН ([www.balkancsd.net](http://www.balkancsd.net)) и веб страната [www.otcetnigo.mk](http://www.otcetnigo.mk) за да добијат навремени информации за веќе поставените прашања и одговори.

## **3.5. Прелиминарна временска рамка**

|  |  |
| --- | --- |
| Објава на повикот | 30 октомври 2019 |
| Информативна сесија | 6 ноември 2019 во МЦМС, Скопје |
| Краен рок за поставување прашања | 25 ноември 2019 |
| Краен рок за поднесување апликации | **29 ноември 2019 до 16 часот** |
| Известување за доделени грантови и одбиени пријави | декември 2019 |
| Потпишување договори | декември 2019 |

Имајте предвид дека оваа рамка може да се промени, ги поттикнуваме организациите редовно да се информираат преку веб-страниците на [www.mcms.mk](http://www.mcms.mk); [www.otcetnigo.mk](http://www.otcetnigo.mk) и на www.balkancsd.net.

Согласно одлуката, секој апликант ќе добие писмено известување за статусот на својата апликација. Содржината на апликациите нема да биде достапна за пренесување на трети лица.

# **ОЦЕНКА НА ПРЕДЛОГ-ПРОЕКТИТЕ**

Поднесените предлог-проекти подлежат на административна проверка, проверка на подобност и оценка за квалитет. Предлог-проектите мора да поминат прво низ административна проверка и проверка за подобност за да можат да се оценуваат за квалитет. Оние предлог-проекти кои нема да ги исполнат сите услови од административната проверка и проверката за подобност, нема да бидат оценувани за квалитет.

## **4.1. Административна проверка**

* **Краен рок**: ако пријавата е доставена во зададениот краен рок, датум и час, ќе се прифати, ако не е, пријавата ќе се одбие (иако може да биде примена);
* **Формулар за аплицирање:** формуларот е поднесен во бараниот образец и е целосно пополнет согласно дадените насоки;
* **Буџет:** буџетот е поднесен во зададениот формат согласно дадените насоки;
* **Јазик:** поднесениот формулар е поднесен на македонски јазик;
* **Оригинал и копии:** поднесената апликација, испечатена, е поднесена во 1 оригинал и 1 копија во електронска форма на CD или на USB;
* **Изјава:** изјавата е уредно потпишана од одговорното лице;
* **Прилози:** сите прилози се уредно доставени;
* **Листа за проверка:** уредно пополнета и комплетна.

## **4.2. Проверка за подобност**

* **Апликант:** мрежата е регистрирана во земјата согласно ЗЗФ и/или е неформална мрежа (една година пред објава на повикот);
* **Апликант:** една мрежа се јавува со еден предлог-проект;
* **Тековна состојба**: тековна состојба не постара од 6 месеци за мрежите кои се регистрирани;
* **Копија од основачки акти:** записник од основање и/или изјава за основање за нерегистрираните мрежи (доколку аплицира било која членка на мрежата се доставува и согласност од сите членки или одлука за аплицирање од управните органи на мрежата);
* **Копии од:** наративен и финансиски извештај од 2018 година;
* **Барање за грант:** предлог-буџетот вклучува барање за грант до најмногу 4.400 евра (270.600 денари);
* **Временска рамка:** временската рамка за спроведување на активностите во предлог-проектот трае не помалку од 6 месеци и не повеќе од 9 месеци.

## **4.3. Оценка за квалитет**

|  |  |
| --- | --- |
| **Критериуми за оценка** | **Број на бодови** |
| 1. **Организациски капацитет за спроведување на предлог-проектот** | **20** |
| * 1. Дали мрежата има доволно искуство во проектен менаџмент? | 5 |
| * 1. Дали мрежата има техничка експертиза? (познавање за темите кои треба да бидат посочени) | 5 |
| * 1. Дали мрежата има капацитет за управување? (вклучувајќи вработени лица, опрема и способност да раководи со буџетот) | 5 |
| * 1. Дали мрежата има континуирани извори на финансирање? | 5 |
| 1. **Релевантност на предлог-проектот со дефинираните цели и резултати на повикот** | **20** |
| * 1. Дали предлог-проект е во согласност со поставените   цели и очекувани резултати наведени во повикот? | 10 |
| * 1. Колку е кохерентен целокупниот дизајн на предлог-проектот?   Особено, дали дава јасно дефинирана заложба за транспарентност  кон пошироката јавност и особено кон крајните корисници и  членките? | 10 |
| 1. **Опис на предлог-проектот (општа цел, специфична цел, резултати, активности, план)** | **30** |
| * 1. Дали предложените активности се соодветни, практични и во согласност со поставените цели и резултати? | 10 |
| * 1. Дали акцискиот план е јасен и изводлив? | 10 |
| * 1. Дали постојат јасно дефинирани индикатори за мерење на постигнувањата? Дали е планирана евалуација? | 10 |
| 1. **Претходно преземени акции за добро управување, транспарентно и отчетно работење. Целта е да се утврди посветеноста на апликантот да обезбеди транспарентност и отчетност за пошироката јавност и донаторите.** | **15** |
| * 1. Дали мрежата има претходно преземено акции за отчетно работење? | 10 |
| * 1. Додадена вредност: доколку мрежата има пишани документи и/или правилници за уредување на раководството во организацијата (поделба на органите, правила за раководење со човечки ресурси, правила за финансиско раководење, и сл.) | 5 |
| 1. **Буџет и ефикасност на трошоците** | **15** |
| * 1. Дали активностите соодветно се одразуваат во буџетот? | 5 |
| * 1. Дали односот помеѓу предвидените трошоци и очекуваните резултати е соодветен? | 10 |
| **ВКУПНО** | **100** |

# **ПРИЛОЗИ**

**Прилог 1**. Формулар.

**Прилог 2**. Буџет.

1. Конечниот број на доделени грантови ќе зависи од квалитетот на добиените апликации. [↑](#footnote-ref-1)
2. Извештајот „Мапирање на практики: ниво на отчетност на мрежите на граѓанските организации“ се подготви во период од јануари до април 2019 година. За потребите на извештајот се спроведе он-лине анкета (37 прашања поделени во 5 делови) на која одговорија 29 мрежи од земјата. [↑](#footnote-ref-2)
3. Види повеќе за целата програма на: <http://www.mcms.org.mk/mk/za-nasata-rabota/programi/1977-odrzhlivo-gragjansko-opshtestvo-drzhavno-finansiranje-za-gragjanskite-organizacii.html> [↑](#footnote-ref-3)
4. Апликант може да биде: регистрирана мрежа, седиште/координатор на нерегистрирана/неформална мрежа, и било која членка на мрежата. [↑](#footnote-ref-4)
5. Апликант може да биде: регистрирана мрежа, седиште/координатор на нерегистрирана/неформална мрежа, и било која членка на мрежата. [↑](#footnote-ref-5)